Her er en kort sjekkliste på hva du bør tenke på når du skal velge riktig kabelklemme:
Valg av størrelse
Den vanligste feilen er å kjøpe feil størrelse på klemmen fordi man feilvurderer hvor store/ mange kabler som skal festes fast.
Bruksområde
Hvis du skal kabelføre i et trangt område med liten veggflate, eller rundt en hindring, kan det være lurt å bruke en vinklet kabelklemme. Ratchet P-Clamp kabelklemmer leveres f. eks. i 180° rett, 15°, 30° eller 90°. Kabelklemmer med monteringsplate gjør det også enklere å tilpasse installasjonen etter dine behov, i tillegg til at de gjør det mulig å koble flere kabelklemmer sammen. Ratchet P-Clamp ledningsklemme leveres med korte, middels eller lange monteringsplater.
Monteringshull
I enkelte bransjer som i tungindustri kan det være behov for større monteringshull. Våre Ratchet P-clamp klemmer kommer i fire forskjellige hullstørrelser (6 mm, 8 mm, 10 mm og 12 mm)
Krav og egenskaper
Tradisjonelle festeklips blir ofte brukt til standard kabelinstallasjoner som festes med en skrue/ bolt. I områder der det er krevende å bore hull kan det derimot være greit med selvklebende kabelklemmer. I tillegg finnes det kabelklemmer designet for vedlikeholdsarbeid/ ettermontering som gjør at du kan tilpasse klemmen og unngår risikoen for å ødelegge hele klemmen for å åpne den. Hvis klemmen derimot skal monteres i et mer utsatt område med strengere krav, anbefales det å bruke en mer solid løsning, tilsvarende våre stålklemmer eller Beam Clamp Heavy Duty klemmer.